**לוי קושניר** (נולד ב-29 בדצמבר 1953) הוא איש עסקים ישראלי המשמש כיו"ר ומנכ"ל קיטאל החזקות ופיתוח בינלאומי בע"מ ויו"ר בחברה להתחדשות עירונית. בעבר ייסד את רשת חנויות "עשה זאת בעצמך", הום סנטר, אוטו סנטר והצמיח את רשת חנויות הנוחות FasMart USA בארצות הברית.

חיים אישים
----------

קושניר נולד בבית החולים בלינסון שבפתח תקווה, להורים ניצולי שואה. הוא התחנך בבית ספר תיכון עירוני דביר שברמת גן ובשנת 1972 התגייס לצה"ל ושירת בפלוגות סיור וחרמש בשריון. במהלך שירותו לחם במלחמת יום הכיפורים בתעלה עם חטיבה 14.
עם שחרורו מצה"ל בשנת 1975, החל את לימודי התואר הראשון בכלכלה ומינהל עסקים באוניברסיטת תל אביב, אותם סיים בהצלחה בשנת 1977.
כיום, נשוי קושניר לרותי עימה הוא מתגורר בתל אביב. הוא אב לבן ובת וסב לשלושה נכדים

פעילות עסקית והשקעות
--------------------

את דרכו המקצועית החל קושניר בשנת 1977, בעתודת המנהלים (במסגרת תוכנית הכשרת מנהלים לעתודה ניהולית) ב"כור סחר". בין השנים 1980–1984 שימש כמנהל אזורי במזרח אפריקה, אז התגורר בניירובי שבקניה, ובין השנים 1984–1986, שימש כמנהל אזורי בחוף המערבי בארצות הברית. בשנת 1986 פרש מ"כור סחר" והחל את דרכו המקצועית העצמאית.
בשנת 1986 פרץ לעולם העסקים כאשר הקים את רשת החנויות "בילדרס דיסקאונט". הרשת הציעה לצרכן חומרי בניין איכותיים במחיר נמוך – רשת עשה זאת בעצמך אשר התמחתה גם במכירה לקבלנים קטנים וקבלני שיפוצים. הרשת מנתה 5 מתחמי ענק בקליפורניה וב-2003 נמכרו והתמזגו לתוך הום דיפו. קושניר כיהן כנשיא החברה עד שנת 1993, אז חזר לישראל והקים את "קיטאל החזקות ופיתוח בינלאומי בע"מ" כזרוע ההשקעות העיקרית שלו בישראל.

בשנת 1992 רכש קושניר את השליטה בנחושתן מעליות מגליה אלבין ושימש כ- יו"ר עד שנת 1998 אז נמכרה החברה לשינדלר הענקית השווייצרית. במקביל בשנת 1992 ייסד את "הום סנטר" שהפכה לרשת הקמעונאות ישראלית של "עשה זאת בעצמך" הגדולה בישראל בתחום שיפוץ ואחזקת הבית. בשנת 1999 הנפיק קושניר את הום סנטר בנסד"ק, החברה הישראלית הראשונה שאינה מתחום ההיי טק אשר הונפקה בנסד"ק. באותה עת מנתה החברה כ-30 חנויות (4 בקפריסין) ונמכרה ב-2000 לקבוצת פישמן רשתות. במקביל, בשנת 1998 הקים את "אוטו סנטר",שעסקה במכירת כלי רכב, טרייד אין וליסינג פרטי, החברה הראשונה שהביאה את הקונספט של סופר-מרקט לרכבי יד שנייה בארץ, בפורמט "אוטו-מקס" מארצות הברית. החברה נמכרה כעבור מספר שנים לקבוצת מאיר, יבואנית כלי רכב ובעלת חברת ההשכרה אוויס.
החל משנת 1999 שימש כסגן יו"ר ובעלים של חברת "תדיראן מוצרי צריכה", עד שנת 2004 אז נמכרה החברה לקבוצת Carrier"" האמריקאית. בין השנים 2004–2006 היה סגן יו"ר ומנכ"ל "אמפא-תדיראן" ואף השתתף בתוכנית טלוויזיה של הוט בפורמט של ה-BBC "בחזרה לתחתית", בו תועד קושניר כעובד מן המניין ברצפת הייצור של "אמפא-תדיראן".

בשנת 2005, רכש קושניר את חברת "פטרו גרופ" חברה ציבורית בישראל אשר החזיקה בכ-180 תחנות דלק וחנויות נוחות הפזורות ב-8 מדינות שונות במזרח ארצות הברית ופעלה תחת המותג FasMart USA. כיו"ר החברה הגדיל קושניר את ממדי החברה למעל 350 אתרים ומכר אותה בשנת 2008 לקבוצת גאידמק.
לקראת סוף שנת 2012, היה לוי קושניר שותף להקמת "eLoan" - פלטפורמת P2P להלוואות חברתיות.

בשנת 2016 פתח בשיתוף עם צופית גרנט, סניף מקומי של בית הספר "School of Life".

בתחום הביוטק והקלינ-טק
----------------------

בשנת 2010, היה קושניר לדירקטור ומשקיע בחווה הסולארית "ישראסולר" עד שנת 2012, אז נמכרה החברה לקבוצה ישראלית. בשנת 2012, השקיע קושניר ומונה למייצג של בעלי המניות הרגילות בחברת "Cleveland Diagnostics המחזיקה בטכנולוגיה ייחודית ומציעה מוצר דיאגנוסטי בתחום סרטן הערמונית. בשנת 2014, היה למייסד שותף בחברת "EarlyCell", המחזיקה בטכנולוגיה פורצת דרך לאיתור ובידוד תאי עובר ותאים סרטניים בדם.

בתחום הנדל"ן
------------

מאז שנת 1993, פועל קושניר רבות בתחום הנדל"ן באפריקה, אסיה, ארצות הברית וישראל, ובנה למעלה מ – 4000 יחידות דיור בסטנדרטים גבוהים. בשנת 2000, הצליח קושניר להגשים את חזונו, עת יזם פרויקט מגורים יוקרתי וייחודי בדרום ת"א – מגדל נווה צדק (בשיתוף עם קבוצת הבנייה ים סוף, הפיתוח והבנוי), המושתת על קונספט ה –LOFT. בשנת 2009, הקים את החברה להתחדשות עירונית באמצעותה יבוצעו פרויקטים של פינוי בינוי באזורי ביקוש, שיציעו אלפי יחידות דיור במסגרת התחדשות עירונית.

משנת 2010 מוביל קושניר חברת ניהול מלונאי בפוקט (תאילנד הכוללת ניהול המלון היוקרתי "Serenity Resort and residences Phuket", את החוף והמלון "Friendship Beach Resort" ואת הספא "Atmanjai Wellness Spa").קושניר בעברו היה בעלים של מספר מלונות בישראל, ביניהם : מלון "נהר הירדן" טבריה, מלון "אלכסנדר" תל אביב ו"מלון כרמל" בנתניה.

מעורבותו בספורט
---------------

משנת 2009–2012, כיהן קושניר כנשיא של מועדון הכדורגל הבריטי פורטסמות', אשר שיחקה באותה עת בפרמייר ליג. במהלך שנותיו במועדון ביצע במועדון שינויים רבים ומשמעותיים, שהובילו את הקבוצה לראשונה בתולדותיה ב-2010, להעפיל לגמר הגביע האנגלי. בשנת 2012 נמכר המועדון לקבוצת בנקאות רוסית.

פעילות בקהילה
-------------

לוי היה נשיא ארגון "יד ביד" בארצות הברית בשנים 1988–1991.

קישורים חיצוניים
----------------

* אז נשרטתי קצת, באתר גלובס
* קיטאל תפצה את לוי קושניר ב-2.1 מיליון דולר, באתר גלובס
* גאידמק ישלם כ-100 מיליון ש' לקושניר ולצ'ינראי, באתר ויינט
* לוי קושניר רוכש מחדש השליטה בנחושתן, באתר ynet
* לוי קושניר מנסה לקפוץ על העגלה של מתעשרי חברת המיחזור WTP, באתר דהמרקר

הערות שוליים
------------

1. ↑  לוי קושניר, באתר קיטאל
2. ↑  מי האדם החשוב ביותר ברשת קמעונאית?, באתר news1
3. ↑  אוטו סנטר שכרה 1,000 מ"ר וחניון בנס ציונה ב-20 אלף דולר לחודש, באתר גלובס
4. ↑  חידת קוטלר, באתר גלובס
5. ↑  לוי קושניר, באתר news1
6. ↑  קיטאל ויתרה על רווח של 10 מיליון דולר בלוס-אנג'לס, באתר גלובס
7. ↑  דפוס המקור - בוחנת שיתוף פעולה, באתר גלובס
8. ↑  תביעה נגד WTP של ארזי וברמלי: השיגה נכסים במרמה, באתר כלכליסט
9. ↑  הצלחה להצעת הרכש של נחושתן וקרייר למניות תדיראן מוצרי צריכה, באתר דהמרקר
10. ↑  עמי גינזבורג, נחושתן השקעות מכרה את חלקה בתדיראן צריכה לקרייר ברווח של 50 מיליון שקל, באתר הארץ, 2 ביולי 2004
11. ↑  תדיראן אמפא תייצר את המקררים שלה בעצמה, באתר ויינט
12. ↑  בלעדי: יוסי מימן מעוניין לרכוש את חברת האנרגיה פטרו גרופ, באתר כלכליסט
13. ↑  צופית גרנט מלמדת אתכם איך לחיות, באתר את
14. ↑  לוי קושניר מייסד, באתר סקול אוף לייף
15. ↑  Executive Leadership, באתר cleveland-diagnostics
16. ↑  לוי קושניר - דירקטור, באתר החברה להתחדשות עירונית
17. ↑  פינוי בינוי ראשון ברחוב לה גארדיה בת"א, באתר כלכליסט
18. ↑  קבוצת מליבו רוכשת ממלונות הים התיכון עוד %30 ממניות נהר הירדן, באתר גלובס
19. ↑  נחושתן נכסים: אחרי 3 שנים לוי קושניר חוזר לשוק, באתר גלובס
20. ↑  טירוף הנדל"ן מגיע גם להרצליה פיתוח: מגרש בן 10 דונם מוצע למכירה ב-20 מיליון דולר, באתר הארץ
21. ↑  יזמי "כרמל" מוכרים את 40 הדירות האחרונות במלון, באתר גלובס
22. ↑  Levi Kushnir set to become Portsmouth's fifth chairman in just over a year, באתר dailymail